Diari Oficial de la Generalitat Valenciana


Sumari del DOGV 7412, del 27-11-2014 (2014/10714)

Subhasta de bé immoble a Gandia.
--------------------------------

### Dades del document

Número de DOGV
:   7412

Data del DOGV
:   27-11-2014

Secció del DOGV
:   V. ANUNCIS - C) ALTRES ASSUMPTES

Número del document
:   2014/10382


Organisme emissor
:   Notaria de Carlos Marin Calero

Tipus de document
:   Subhasta

Subhasta de bé immoble a Gandia. [2014/10085]  
Carlos Marín Calero, notari de l'Il·lustre Col·legi de València amb residència a Gandia, faig saber que en la meua notaria es du a terme una venda extrajudicial, conforme a l'article 129 de la Llei Hipotecària, de la finca següent:  
Número U: vivenda unifamiliar, adossada, denominada A, i que té el seu accés per porta que dóna al carrer en projecte número cinc, hui avinguda Antic Regne de València, número 16.  
Està composta de planta semisoterrani destinada a garatge i de planta baixa i planta alta primera destinades a vivenda, i totes comunicades per mitjà d'escala interior. Esta vivenda disposa d'un pati descobert en el seu límit fons i d'un porxe d'accés a la vivenda.   
Té una superfície total construïda de cent huitanta-dos metres i huitanta decímetres quadrats i una superfície total útil de cent cinquanta-un metres i trenta-un decímetres quadrats.  
La planta de semisoterrani es destina a garatge i a esta s'accedix des de la planta baixa per mitjà d'escala interior i per la rampa d'accés de vehicles que dóna al mateix carrer en projecte número cinc. Té una superfície construïda de cinquanta-sis metres i quaranta-set decímetres quadrats i una superfície útil de quaranta-huit metres i setanta-sis decímetres quadrats.  
La planta baixa destinada a vivenda es distribuïx en vestíbul, saló menjador, cuina i bany. Té una superfície construïda de seixanta metres i vint-i-set decímetres quadrats i una superfície útil de quaranta-sis metres i cinquanta-dos decímetres quadrats. Disposa esta planta d'una terrassa descoberta en la seua part posterior a què s'accedix des de la cuina.   
  
Inscrita en el Registre de la Propietat de Gandia número dos, al tom 1654, foli 32, finca 7813, inscripció 5a.  
Està integrada en règim de propietat horitzontal en l'edifici situat a Villalonga (València), en sòl urbà residencial, sòl urbanitzable sector A, en l'avinguda Antic Regne de València, número 16, número cinc, compost de dos vivendes unifamiliars adossats, denominades A i B.  
  
- Referència cadastral: 5399016BQ7311L1957NL.  
- Condicions de la subhasta (que serà única):  
· Lloc: en la meua Notaria, sítia a (46587) Gandia (València), passeig de Germanies, número 45, escala 6a, 1r.  
· Dia i hora: el dia 14 de gener de 2015 a les 12.00 hores.  
- Tipus: tres-cents nou mil set-cents euros (309.700,00 ?).  
- Documentació i advertències  
Tota la documentació i la certificació registral a què es referixen els articles pertinents del reglament hipotecari poden consultar-se en la indicada notaria en horari d'oficina.  
S'entendrà que tot licitador accepta com a suficient la titulació. Les càrregues, gravàmens i assentaments anteriors a la hipoteca que s'execute continuaran subsistents.  
- Condicions per a participar  
· Consignar prèviament, en el compte de la notaria designada a este efecte, una quantitat equivalent al 5 % del tipus de la subhasta i presentar el resguard del depòsit. Podran fer-se postures per escrit, en plec tancat, acompanyant del justificant del depòsit previ fins al moment de la subhasta  
· Identificar-se de forma suficient.  
  
Gandia, 21 de novembre de 2014.- El notari: Carlos Marín Calero.